## TRAM d’Alacant aconseguix el seu rècord de viatgers en els cinc principals dies de Fogueres amb més de 500.000 usuaris, un 11 % més que l’any passat

*** El dia 22, amb 115.538 viatgers, ha sigut la jornada que ha concentrat més moviments
* La línia 2 ha registrat 199.570 clients i Mercado ha sigut l’estació més transitada amb 112.768 passatgers**

TRAM d’Alacant ha aconseguit el seu rècord de viatgers en els cinc principals dies de Fogueres, del dia 20 a la matinada del 25, amb 512.168 usuaris, un 11 % més que l’any passat, segons les primeres estimacions arreplegades per FGV. Durant estes jornades, el servici de Ferrocarrils de la Generalitat Valenciana a Alacant ha sigut ininterromput, la qual cosa ha significat 120 hores consecutives de circulacions per primera vegada en la història.

El dia 22, amb 115.538 passatgers, ha sigut la jornada de Fogueres en la qual més desplaçaments s’han realitzat per la xarxa TRAM, seguida del dia 23, amb 113.049; el 21, amb 103.894; el 24, amb 85.704; el 20, amb 85.132 i la matinada del 25, amb 8.851 clients, a causa de la cremà. D’esta manera, en tres dels cinc dies se superen els 100.000 viatgers.

Mercado ha sigut l’estació més freqüentada durant les festes d’Alacant, ja que del 20 a la matinada del 25 de juny, ha comptabilitzat 126.337 desplaçaments. La seguix en segona posició l’estació de Luceros amb 114.726 desplaçaments; en tercera, Marq-Castillo, amb 28.257; en quarta posició, Sant Vicent del Raspeig, amb 24.818; i en quinta, Benidorm, amb 19.210 desplaçaments.

La línia 2 (Luceros-Sant Vicent del Raspeig) ha registrat 199.570 desplaçaments, seguida per la línia 1 (Luceros-Benidorm) amb 98.712, la línia 3 (Luceros-El Campello) amb 91.869, la línia 4 (Luceros-Plaza La Coruña) amb 73.532, la línia 5 (Porta del Mar-Plaza La Coruña), amb 31.197 i, finalment, la línia 9 (Benidorm-Dènia), amb 17.289 usuaris.

**Transport sostenible**

Segons les estimacions d’FGV, TRAM d’Alacant evita 250.000 desplaçaments de vehicles privats per Alacant i la província amb els servicis ordinaris i especials programats, la qual cosa redunda en una indubtable millora del trànsit rodat per la ciutat i de la qualitat mediambiental dels seus ciutadans.

Estos desplaçaments amb cotxe que s’eviten, s’estima que permeten no emetre 563 tones de diòxid de carboni a l’atmosfera i un estalvi de 243.375 litres de gasoil o gasolina, cosa que significa economitzar 311.719 euros als conductors a l’actual preu del combustible.

Fecha: 25/06/2024